
МОНГОЛ УЛСЫН ИХ ХУРЛЫН
[bookmark: _h06h22z21kh1]ТОГТООЛ

2026 оны 05 сарын 29 өдөр     		            Дугаар 28                    Төрийн ордон, Улаанбаатар хот

   Засгийн газарт чиглэл өгөх тухай 

	Монгол Улсын Их Хурлын тухай хуулийн 5 дугаар зүйлийн 5.1 дэх хэсэг, Монгол Улсын Их Хурлын хяналт шалгалтын тухай хуулийн 13 дугаар зүйлийн 13.10 дахь хэсгийг үндэслэн Монгол Улсын Их Хурлаас ТОГТООХ нь:

	1.Ерөнхий боловсролын сургуулийн хоол үйлдвэрлэл, үйлчилгээний тухай хуулийн биелэлтийг хангуулах, хүүхдэд чанар, аюулгүй байдлын шаардлага хангасан, шим тэжээллэг хоол хүнсээр үйлчилж, хүүхдийн боловсрол, эрүүл мэндийг дэмжих чиглэлээр дараах арга хэмжээг авч хэрэгжүүлэхийг Монгол Улсын Засгийн газар /Н.Учрал/-т даалгасугай:

1/ерөнхий боловсролын сургуульд суралцаж байгаа болон дотуур байранд амьдарч байгаа нэг суралцагчид ногдох хоолны зардлын нормативыг инфляцын түвшин, суралцагчийн хоол хүнснээс авбал зохих шим тэжээлийн хэрэгцээг харгалзан нэмэгдүүлж, жил бүрийн улсын төсөвт тусгах;

2/ерөнхий боловсролын сургуулийн 6-7 дугаар ангийн суралцагчдыг 2027-2028 оны хичээлийн жилээс, 8-9 дүгээр ангийн суралцагчдыг 2028-2029 оны хичээлийн жилээс, 10-12 дугаар ангийн суралцагчдыг 2029-2030 оны хичээлийн жилээс эхлэн үдийн хоолны үйлчилгээнд тогтвортой, тэгш, хүртээмжтэй байдлаар хамруулах;

3/ерөнхий боловсролын сургуулийн хоол үйлдвэрлэл, үйлчилгээ явуулахад шаардагдах хүний нөөц, түүний цалин, тоног төхөөрөмжийн хангалт, нийлүүлэлт, байрын засвар үйлчилгээний зардлыг жил бүрийн улсын төсөвт тусгаж, хэрэгжүүлэх;

4/ерөнхий боловсролын сургуулийн хоол үйлдвэрлэл, үйлчилгээний байр, тоног төхөөрөмж, ундны цэвэр усыг эрүүл ахуй, стандартын шаардлагад нийцүүлэх ажлыг үе шаттай хэрэгжүүлэх;

5/эрүүл мэндийн сургалтын хөтөлбөрт хооллох соёл, зөв дадал, тэнцвэртэй хооллолт, шим тэжээлийн тухай суурь ойлголт, хүнсний бүтээгдэхүүний аюулгүй байдлын агуулгыг тусгаж, эрүүл хооллох дадал эзэмшүүлэх, эрүүл мэндийг дэмжих зан үйлийг төлөвшүүлэх орчныг бүрдүүлэх зорилгоор үдийн хоолны цагийг нэмэгдүүлэх;

6/суралцагчдын өсөлт хөгжил, эрүүл мэндийн байдалд хоол, шим тэжээлийн үзүүлэх нөлөөлөл, зан үйлийн судалгааг хийхэд шаардагдах санхүүжилтийг төсөвт тусгаж, түүнийг жил бүр зохион байгуулж, үр дүнг олон нийтэд мэдээлэх;

7/судалгаанд үндэслэн ерөнхий боловсролын сургуулийн хоол хүнсний түүхий эд, бүтээгдэхүүнийг эрдэс, амин дэмээр баяжуулах норм, нормативыг баталж, баяжуулсан болон органик хүнсийг ханган нийлүүлэх бодлого хэрэгжүүлэх, хүнсний нийлүүлэлтийн сүлжээ, дэд бүтцийг бий болгон тэргүүн ээлжид орон нутгийн хувийн хэвшил, нөхөрлөл, хоршоодыг дэмжих;

8/хоол зүйч, тогоочийг бэлтгэх, тэдний мэргэшил, ур чадварыг хөгжүүлэх, мэргэшсэн хүний нөөцийг тогтвор суурьшилтай ажиллуулах бодлого, зохицуулалтын арга хэмжээг авах;

9/ерөнхий боловсролын сургуулийн хоол үйлдвэрлэлийн орчин, эрүүл ахуй, хүнсний түүхий эд, бүтээгдэхүүний чанар, аюулгүй байдалд хяналт тавьж, олон нийтэд чиглэсэн мэдээлэл, соён гэгээрүүлэх үйл ажиллагааг тогтмол зохион байгуулах;

10/ерөнхий боловсролын сургуулийн хоол үйлдвэрлэл, үйлчилгээний үйл ажиллагаанд багш, суралцагч, эцэг, эх, асран хамгаалагч, харгалзан дэмжигчийн хамтарсан хяналт, оролцоог нэмэгдүүлэхэд чиглэсэн үр дүнтэй арга хэмжээг авч хэрэгжүүлэх.

	2.Энэ тогтоолын 1-д заасан арга хэмжээг үе шаттай хэрэгжүүлэх төлөвлөгөө, шаардагдах төсөв, санхүүжилтийн тооцоог батлах, салбар хоорондын уялдааг хангах, хэрэгжилтийн явц, үр дүнг 2030 он хүртэл хугацаанд жил бүрийн 06 дугаар сард Монгол Улсын Их Хуралд танилцуулж байхыг Монгол Улсын Засгийн газар /Н.Учрал/-т даалгасугай.

3.Энэ тогтоолын 1-д заасан арга хэмжээний хэрэгжилтийн үр дүнг тооцох шалгуур үзүүлэлтийг хавсралтаар баталсугай.

4.Энэ тогтоолыг баталсантай холбогдуулан “Хууль хэрэгжүүлэх зарим арга хэмжээний тухай” Монгол Улсын Их Хурлын 2019 оны 05 дугаар сарын 30-ны өдрийн 53 дугаар тогтоолын 1 дэх заалтын 1, 2, 3, 4, 5, 6 дахь дэд заалтыг тус тус хүчингүй болсонд тооцсугай.

5.Энэ тогтоолын хэрэгжилтэд хяналт тавьж ажиллахыг Монгол Улсын Их Хурлын Өргөдлийн байнгын хороо /О.Номинчимэг/-нд даалгасугай.




МОНГОЛ УЛСЫН 
ИХ ХУРЛЫН ДАРГА 				С.БЯМБАЦОГТ

АРГА ХЭМЖЭЭНИЙ ХЭРЭГЖИЛТИЙН ҮР ДҮНГ ТООЦОХ ШАЛГУУР ҮЗҮҮЛЭЛТ

	Д/д
	Арга хэмжээ
	Шалгуур үзүүлэлт
	Суурь түвшин
	Хүрэх түвшин
	Хүрэх 
үр дүн
	Хариуцах байгууллага
	Мэдээллийн эх сурвалж

	
	
	
	
	2027
	2028
	2029
	2030
	
	
	

	1
	1.1/ерөнхий боловсролын сургуульд суралцаж байгаа болон дотуур байранд амьдарч байгаа нэг суралцагчид ногдох хоолны зардлын нормативыг инфляцын түвшин, суралцагчийн хоол хүнснээс авбал зохих шим тэжээлийн хэрэгцээг харгалзан нэмэгдүүлж, жил бүрийн улсын төсөвт тусгах;
	Бага ангийн нэг суралцагчид ногдох хоолны түүхий эдийн зардлын норматив /мян.төг/
	2500
	3500
	4000
	4500
	5000
	Хүүхдийн нас, биеийн онцлогт тохирсон шим тэжээл бүхий хоол, хүнсээр хангах нөхцөлийг  бүрдүүлнэ.
	Боловсролын яам,
Сангийн
яам
	Төсвийн гүйцэтгэлийн тайлан

	
	
	Дотуур байранд амьдарч байгаа нэг хүүхдэд ногдох   хоолны түүхий эдийн зардлын норматив /мян.төг/
	6000-6300
	8000-8300
	10000-11000
	12000-13000
	14000-15000
	
	
	

	2
	1.2/ерөнхий боловсролын сургуулийн 6-7 дугаар ангийн суралцагчдыг 2027-2028 оны хичээлийн жилээс, 8-9 дүгээр ангийн суралцагчдыг 2028-2029 оны хичээлийн жилээс,  10-12 дугаар ангийн суралцагчдыг 2029-2030 оны хичээлийн жилээс эхлэн үдийн хоолны үйлчилгээнд тогтвортой, тэгш, хүртээмжтэй байдлаар хамруулах;

	6-7 дугаар ангийн нэг суралцагчид ногдох хоолны түүхий эдийн зардлын норматив /мян.төг/
	-
	4000
	4500
	5000
	5500
	Хүүхэд бүрд тэгш, хүртээмжтэй шим тэжээл бүхий хоолны үйлчилгээг хүргэж, 
өсвөр насны хүүхдийн зохисгүй хооллолтын эрсдэлийг бууруулна.
	Боловсролын яам,
Сангийн
яам
	Төсвийн гүйцэтгэлийн тайлан

	
	
	8-9 дүгээр ангийн нэг суралцагчид ногдох хоолны түүхий эдийн зардлын норматив /мян.төг/
	-
	-
	5000
	5500
	6000
	
	Боловсролын яам,
Сангийн
яам
	Төсвийн гүйцэтгэлийн тайлан

	
	
	10-12 дугаар ангийн нэг суралцагчид ногдох хоолны түүхий эдийн зардлын норматив /мян.төг/
	-
	-
	-
	6000
	6500
	
	Боловсролын яам,
Сангийн
яам
	Төсвийн гүйцэтгэлийн тайлан

	3
	1.3/ерөнхий боловсролын сургуулийн хоол үйлдвэрлэл, үйлчилгээ явуулахад шаардагдах хүний нөөц, түүний цалин, тоног төхөөрөмжийн хангалт, нийлүүлэлт, байрын засвар үйлчилгээний зардлыг жил бүрийн улсын төсөвт тусгаж, хэрэгжүүлэх;
	Хүний нөөцийн цалингийн зардал /тэрбум.төг/
	59.3
	78.3
	98.6
	121.5
	140.1
	Сургуульд хоол зүйч, мэргэжлийн тогооч, туслах тогооч ажиллах нөхцөлийг бүрдүүлнэ.
	
Боловсролын яам,
Сангийн
яам
	Төсвийн гүйцэтгэлийн тайлан

	
	
	Сургуулийн хоол үйлдвэрлэл, үйлчилгээг стандартын шаардлага хангуулахад тухайн жилд шаардагдах зардал
/тэрбум.төг/
	5.6
	27.7
	31.1
	32.8
	25.8
	Хоол хүнсний эрүүл ахуй, баталгаат байдал хангагдана.
	Боловсролын яам,
Сангийн
яам
	Төсвийн гүйцэтгэлийн тайлан

	4
	1.4/ерөнхий боловсролын сургуулийн хоол үйлдвэрлэл, үйлчилгээний байр, тоног төхөөрөмж, ундны цэвэр усыг эрүүл ахуй, стандартын шаардлагад нийцүүлэх ажлыг үе шаттай хэрэгжүүлэх;
	Хоол үйлдвэрлэл, үйлчилгээний байр, тоног төхөөрөмжөөр хангагдсан сургууль /хувь/
	60
	70
	80
	85
	90
	Эрүүл ахуйн шаардлага хангасан орчинд хоол үйлдвэрлэл, үйлчилгээгээр хангах боломж бүрдүүлнэ.
	Боловсролын яам,
Сангийн яам,
Хүнс, хөдөө аж ахуй, хөнгөн үйлдвэрийн яам,
Эрүүл мэндийн яам
	Салбарын статистик мэдээ

	
	
	Стандартад заасан ундны цэвэр усны төхөөрөмжөөр хангагдсан сургууль /тоо/
	572
	612
	657
	692
	717
	Усны зохистой хэрэглээ нэмэгдэж, эрүүл зөв дадал хэвшлийг төлөвшүүлнэ.
	Боловсролын яам,
Сангийн 
яам
	Салбарын статистик мэдээ

	5
	1.5/эрүүл мэндийн сургалтын хөтөлбөрт хооллох соёл, зөв дадал, тэнцвэртэй хооллолт, шим тэжээлийн тухай суурь ойлголт, хүнсний бүтээгдэхүүний аюулгүй байдлын агуулгыг тусгаж, эрүүл хооллох дадал эзэмшүүлэх, эрүүл мэндийг дэмжих зан үйлийг төлөвшүүлэх орчныг бүрдүүлэх зорилгоор үдийн хоолны цагийг нэмэгдүүлэх;
	Агуулгыг тусгасан хичээлийн хөтөлбөр /тоо/
	2
	5
	7
	9
	12
	Хүүхдийн тав тухтай хооллох орчныг бүрдүүлэх замаар эрүүл мэнд, зан төлөвшлийн зохистой дадлыг эзэмшүүлнэ.
	Боловсролын яам,
Эрүүл мэндийн яам
	Ерөнхий боловсролын сургуулийн сургалтын хөтөлбөр 

	
	
	Үдийн хоолны цагийг нэмэгдүүлсэн сургууль /хувь/
	-
	20
	40
	50
	60
	
	
	Салбарын статистик мэдээ

	6
	1.6/суралцагчдын өсөлт хөгжил, эрүүл мэндийн байдалд хоол, шим тэжээлийн үзүүлэх нөлөөлөл, зан үйлийн судалгааг хийхэд шаардагдах санхүүжилтийг төсөвт тусгаж, түүнийг жил бүр зохион байгуулж, үр дүнг олон нийтэд мэдээлэх;

	Түүвэр судалгаа /жил бүр/
Үндэсний хэмжээний судалгаа /жилд 1 удаа/
	2022-2024 онд хийсэн судал-гааны тайлан 
	1
	2
	1
	1
	Эрүүл мэндийг дэмжих бодлого, арга хэмжээний үр нөлөөг тодорхойлно.
	Эрүүл мэндийн яам,
Боловсролын
яам
	Судалгааны тайлан

	
	
	Судалгаанд шаардагдах санхүүжилтийг төсөвт тусган хэрэгжүүлсэн байдал 
	-  
	Улсын төсөв
	Улсын төсөв
	Улсын төсөв
	Улсын төсөв
	Судалгаа хийх нөхцөл бүрдэнэ. 
	Эрүүл мэндийн яам,
Сангийн 
яам
	Төсвийн гүйцэтгэлийн тайлан

	7
	1.7/судалгаанд үндэслэн ерөнхий боловсролын сургуулийн хоол хүнсний түүхий эд, бүтээгдэхүүнийг эрдэс, амин дэмээр баяжуулах норм, нормативыг баталж, баяжуулсан болон органик хүнсийг ханган нийлүүлэх бодлого хэрэгжүүлэх, хүнсний нийлүүлэлтийн сүлжээ, дэд бүтцийг бий болгон тэргүүн ээлжид орон нутгийн хувийн хэвшил, нөхөрлөл, хоршоодыг дэмжих;
	Сургуулийн хоол үйлдвэрлэлд хэрэглэж байгаа баяжуулсан болон органик хүнсний эзлэх хувь
	-
	+5
	+5
	+5
	+5
	Хүүхдийн өсөлт хөгжил, дархлаа, оюуны болон бие бялдрын хөгжилд эерэг нөлөө үзүүлнэ.
	Хүнс, хөдөө аж ахуй, хөнгөн үйлдвэрийн яам
	Хүүхдийн эрүүл мэндийн статистик үзүүлэлт

	
	
	Нийт худалдан авалтад орон нутгийн аж ахуйн нэгжийн эзлэх хувь
	15
	25
	35
	45
	55
	Орон нутгийн үйлдвэрлэл, ажлын байр нэмэгдүүлэх, хүнсний аюулгүй байдлыг хангахад бодит нөлөө үзүүлнэ.
	Хүнс, хөдөө аж ахуй, хөнгөн үйлдвэрийн яам
	Салбарын статистик мэдээ

	8
	1.8/хоол зүйч, тогоочийг бэлтгэх, тэдний мэргэшил, ур чадварыг хөгжүүлэх, мэргэшсэн хүний нөөцийг тогтвор суурьшилтай ажиллуулах бодлого, зохицуулалтын арга хэмжээг авах;
	Сургалтад хамрагдсан хүний тоо
	2230
	2000
	2000
	2000
	2000
	Хүний нөөцийн мэдлэг, ур чадварыг дээшлүүлнэ.  
	Боловсролын
яам
	Салбарын статистик мэдээ

	
	
	Мэргэжлийн хоол зүйчээр хангагдсан сургууль /тоо/
	302
	406
	509
	612
	717
	
	Боловсролын
яам
	Салбарын статистик мэдээ

	9
	1.9/ерөнхий боловсролын сургуулийн хоол үйлдвэрлэлийн орчин, эрүүл ахуй, хүнсний түүхий эд, бүтээгдэхүүний чанар, аюулгүй байдалд хяналт тавьж, олон нийтэд чиглэсэн мэдээлэл, соён гэгээрүүлэх үйл ажиллагааг тогтмол зохион байгуулах;
	Сургуулийн хоол үйлдвэрлэл, үйлчилгээний орчны эрүүл ахуй, аюулгүй байдлын үнэлгээ /хувь/
	73
	78
	83
	88
	93
	Хүүхдэд ээлтэй сургуулийн орчин бүрдүүлж,
эрүүл ахуйн болон үйлдвэрлэлийн зохистой дадлыг хэвшүүлнэ.
	Эрүүл мэндийн яам,
Хүнс, хөдөө аж ахуй, хөнгөн үйлдвэрийн яам, Боловсролын
яам
	Хяналт шалгалтын дүн

	10
	1.10/ерөнхий боловсролын сургуулийн хоол үйлдвэрлэл, үйлчилгээний үйл ажиллагаанд багш, суралцагч, эцэг, эх, асран хамгаалагч, харгалзан дэмжигчийн хамтарсан хяналт, оролцоог нэмэгдүүлэхэд чиглэсэн үр дүнтэй арга хэмжээг авч хэрэгжүүлэх.
	Суралцагч, эцэг эх, асран хамгаалагчийн сэтгэл ханамжийн түвшин /хувь/
	81.7
	86
	91
	96
	100
	Сургуулийн хоол үйлдвэрлэл, үйлчилгээний чанар, ил тод байдал сайжирч, хариуцлага нэмэгдэнэ. 
	Боловсролын
яам
	Салбарын статистик мэдээ

